પાકિસ્તાની લેખિકા સબા ઇમ્તિયાઝનું નામ ઘણા ખરા માટે અજાણ્યું નહિ હોય, અને હશે તો હવે રહેવાનું નથી. તેની પાછળનું કારણ તેની નોવેલ છે. કરાચી યુ આર કિલીંગ મી. જેના પરથી અત્યારે નુર ફિલ્મ બની રહી છે. જેમાં સોનાક્ષી ‘ભાઇ’ અભિનય કરી રહ્યા છે. સબા ઇમ્તિયાઝની આ પહેલી ડેબ્યુ નોવેલ. જે 2014 માં પબ્લિશ થઈ. સબા પોતે જ પત્રકાર છે. એટલે ખુદના અનુભવ આવે તે સ્વાભાવિક બાબત છે. દુનિયાના સૌથી ખતરનાક સિટીમાં એક ગણાતુ કરાચી અને તેમાં પણ આયેશા ખાન જેવી વીસ વર્ષની છોકરીનું કેરેક્ટર. જે સબાએ લાજવાબ ઘડ્યું છે. ક્રાઇમ નોવેલ લખવી એ લોઢાના ચણા ચાવવા બરાબર છે, અને તેમાં પણ જો કોમેડી હોય તો ભયોભયો. બીજુ શું જોઇએ. સબા પોતાના લેખન કરતા વધારે લુકના કારણે ચર્ચામાં રહે છે. વાહ યાર આવી પણ લેખિકા હોય… દાંત ભલે થોડા મોટા છે, પણ સુંદર છે.